
SUOMEN AMPUMAURHEILULIITON SYYSKOKOUS			29.10.2026


Suomen Ampumaurheiluliiton syyskokous pidetään lauantaina 14.11.2026 alkaen klo 13.00 Helsingissä. Kokouspaikka on Finlandia-talo (Mannerheimintie 13 E, Helsinki). Kokoukseen voi osallistua myös Teams-etäyhteydellä.


ESITYSLISTA

1      	KOKOUKSEN AVAUS

 
2     	KOKOUKSEN JÄRJESTÄYTYMINEN

         	Valitaan kokouksen
         	-        puheenjohtaja
-        sihteeri 
        	-        kaksi pöytäkirjantarkastajaa ja
         	-        kaksi ääntenlaskijaa

Päätös:

3	LÄSNÄOLIJOIDEN TOTEAMINEN

Suoritetaan jäsenyhdistysten edustajien valtakirjojen tarkastus, todetaan edustettuina olevat jäsenyhdistykset ja näiden äänimäärät sekä vahvistetaan äänimääräluettelo ja todetaan läsnä olevat liittohallituksen jäsenet, kunniapuheenjohtaja, liiton toimihenkilöt sekä muut läsnäolo-oikeuden saaneet henkilöt.

Päätös:

4      	TODETAAN KOKOUKSEN LAILLISUUS JA PÄÄTÖSVALTAISUUS

Suomen Ampumaurheiluliiton toimintasääntöjen mukaan SAL:n kokouksen kutsuu koolle liittohallitus. Kutsu liittokokouksesta lähetetään kirjallisena kullekin jäsenelle jäsenluettelossa olevaan yhdyshenkilön sähköposti- tai postiosoitteeseen ja julkaistaan vähintään neljä (4) viikkoa ennen kokousta liiton internetsivuilla sekä liittokokouksen mahdollisesti määräämällä muulla tavalla. Kokouskutsussa on mainittava kaikki päätösasiat. Mikäli kokouksessa on etäosallistumismahdollisuus ja hallitus on määrännyt määräpäivän kokoukseen ilmoittautumiselle, lasketaan koollekutsumisaika viimeisestä ilmoittautumispäivästä. 
SAL:n kokouksen esityslista liitteineen julkaistaan SAL:n internetsivulla kokouskutsussa ilmoitetussa osoitteessa viimeistään kaksi (2) viikkoa ennen kokousta. 
Ennakkoilmoitus jäsenille varsinaisen SAL:n kokouksen ajasta ja paikasta julkaistaan viimeistään kaksi (2) kuukautta ennen kokousta liiton internetsivuilla tai liittokokouksen määräämällä tavalla.

	Kokouskutsu on lähetetty 1.10.2026.
Esityslista liitteineen on julkaistu 29.10.2026.
Ennakkoilmoitus kokouksesta on julkaistu liiton internetsivujen tapahtumakalenterissa 12.6.2026 ja Urheiluampuja-lehdessä 24.6.2026 ja uutiskirjeessä 2.9.2026. 
        	
 	Päätös:

5      	KOKOUKSEN TYÖJÄRJESTYS
         	
Esitetään, että kokouksen työjärjestykseksi hyväksytään 29.10.2026 liiton internetsivuilla julkaistu esityslista.

         	Päätös:

6	TILINTARKASTAJIEN JA LIITTOHALLITUKSEN JÄSENTEN PALKKIOT JA 
	MATKAKORVAUKSET 2027

SAL:n toimintasääntöjen mukaan liittokokous päättää tilintarkastajille ja liittohallituksen jäsenille maksettavista palkkioista ja matkakorvauksista.

         	Liittohallitus esittää, että
-           tilintarkastajille maksetaan palkkiot heidän esittämiensä laskujen mukaan,
          	 ja että
· liittohallituksen jäsenille ei makseta palkkiota ja että heidän matkakorvauksensa noudattavat SAL:n matkustussääntöä vuodelle 2027 (LIITE 1). 

         	Päätös:

7    	SAL:N TIEDOTUSTEN JULKAISEMINEN

Liittohallitus esittää, että SAL:n tiedotukset julkaistaan liiton internetsivuilla.

         	Päätös:

8   	VAHVISTETAAN VUODEN 2027 TOIMINTASUUNNITELMA JA TALOUSARVIO  

Liittohallitus esittää hyväksyttäväksi vuodelle 2027 toimintasuunnitelman 
ja talousarvion (LIITE 2 ja 3). 

Talousarvion pohjana ovat kevätkokouksen vahvistamat jäsenmaksut:
-         jäsenmaksu aikuisjäsen 28 € (28)
-         jäsenmaksu erilliset yhdistykset 450 € (450)
	
Päätös:

9      	LIITTOHALLITUKSEN VARAPUHEENJOHTAJAN JA JÄSENTEN VALINTA EROVUOROISTEN TILALLE KAHDEN (2) VUODEN TOIMIKAUDEKSI

         	Liittohallituksen jäsenistä on erovuorossa 2026:
                  
varapuheenjohtaja		Antti Hannula

jäsenet                    		Katja Antrela
Ritva Karri
Tero Rantonen 
			 		
Liittohallitus esittää, että SAL:n kokous valitsee liittohallituksen varapuheenjohtajan ja jäsenet erovuoroisten tilalle vuosiksi 2027–28.

Liittovaltuuston kevätkokouksessaan 2025 valitsema ja liittokokouksen keväällä 2026 vahvistama ehdollepanotoimikunta on laatinut listauksen ehdokkaista ja esityksen hallitukseen valittavasta kokoonpanosta (LIITE 4). 

Päätös:

10  	TILINTARKASTAJIEN VALINTA

SAL:n toimintasääntöjen mukaan liittokokous valitsee liitolle kaksi tilintarkastajaa, joista ainakin toisen on oltava joko KHT tai HT ja kaksi varatilintarkastajaa, joista KHT/HT-tilintarkastajan varamiehen tulee olla myös KHT- tai HT-tutkinnon suorittanut, tarkastamaan seuraavan vuoden tilejä ja hallintoa.

[bookmark: _Hlk86793728]Tilintarkastus on kilpailutettu aiemmin vuonna 2023, ja tilintarkastajia päätettiin tuolloin vaihtaa. Liiton tilintarkastajina ovat toimineet tilikaudesta 2024 alkaen KHT Katja Hanski ja Nexia Tilintarkastusyhteisö.  Varatilintarkastajaa ei tarvitse valita, jos tilintarkastajaksi on valittu tilintarkastusyhteisö, Katja Hanskin varatilintarkastajaksi valittiin KHT Piia Makkonen.

Liittohallitus esittää, että yhteistyötä nykyisten tilintarkastajien ja varatilintarkastajien kanssa jatketaan vuodelle 2027 kuitenkin Nexian toivoman muutoksen mukaisesti siten, että tilintarkastajiksi valitaan KHT Veera Ojanen ja Nexia Tilintarkastusyhteisö. Varatilintarkastajaa ei tarvitse valita, jos tilintarkastajaksi on valittu tilintarkastusyhteisö, Veera Ojasen varatilintarkastajaksi valitaan KHT Piia Makkonen.
	
Päätös:	
	 
11	KURINPITOVALIOKUNTA
	
SAL:n toimintasääntöjen mukaan liittokokous valitsee kurinpitovaliokunnan. Kurinpitosääntöjen mukaan kurinpitovaliokuntaan valitaan 3-5 jäsentä, joista vähintään yhden on oltava lainoppinut ja yhden ampumaurheilua hyvin tunteva henkilö. Kurinpitovaliokunnan jäsenten tulee olla riippumattomia SAL:n muista elimistä. Kurinpitovaliokunnan jäsenten kausi kestää kalenterivuoden.

Liittohallituksen esitys henkilöistä nimettäväksi kurinpitovaliokuntaan:
Jukka-Pekka Alanen
Antti Aine
Heikki Pietinalho
Curt Sjöblom
Kolme ensimmäistä ovat lainoppineita, neljäs erityisen hyvin ampumaurheilua tunteva.

	Päätös:	

12	TOIMINTASÄÄNNÖT
	
SAL:n toimintasääntöjen mukaan liittokokous päättää toimintasääntöjen muutoksista. Liittohallitus esittää kokouksen hyväksyttäväksi muutetut toimintasäännöt (LIITE 5). Muutostarve on aiheutunut mahdollisuudesta liittyä mukaan urheilun yhteiseen kurinpitoon kilpailumanipulaatioasioissa. Samalla on korjattu joitakin epäjohdonmukaisuuksia. 

	Päätös:


13	KURINPITOSÄÄNNÖT
	
SAL:n toimintasääntöjen mukaan liittokokous päättää kuurinpitosääntöjen muutoksista. Liittohallitus esittää kokouksen hyväksyttäväksi muutetut kurinpitosäännöt (LIITE 6).

	Päätös:

14	KILPAILUTOIMINNAN YLEISSÄÄNNÖT JA OHJEET (KY)
	
SAL:n toimintasääntöjen mukaan liittokokous päättää kilpailutoiminnan yleisääntöjen muutoksista. Liittohallitus esittää kokouksen hyväksyttäväksi muutetut kilpailutoiminnan yleissäännöt (LIITE 7). 

	Päätös:

15	ALUEET JA NIIHIN KUULUVAT JÄSENYHDISTYKSET
	
SAL:n toimintasääntöjen mukaan liittokokous vahvistaa tarvittaessa SAL:n alueet ja niihin kuuluvat jäsenyhdistykset. Liittohallitus esittää kokouksen vahvistettavaksi päivitetyn luettelon alueista ja niihin kuuluvista jäsenyhdistyksistä (LIITE 8).

	Päätös:

16	MUUT MAHDOLLISET ASIAT
	Muita asioita ei ole esitetty liiton toimintasääntöjen 15 §:n mukaisesti. 
 	 
17	KOKOUKSEN PÄÄTÖS

